khistorydata/jeongjo-sjw-relations huggingface dataset:
정조 8년 · 목
入診及請對也。○命善曰。聖候差勝。尙有餘氣。而動駕日子不遠。且日氣太不調和。今番則命攝。而夏秋間。觀勢親享。恐或無妨。故敢達。予曰。此是氣滯而然。些少勞動。有何所妨。且予之筋力。異於他人。每當夏秋。多有未穩之節矣。民始曰。自昨年連有親享之擧。且日氣甚不調。而聖體亦未快勝。此時經宿勞攘。實有所未安矣。予曰。昨今兩年。精神大憊。此非他故。實有所用心而然。然而一時暫　享。有何關乎。敎曰。楊牧進前。仍敎曰。楊州年事。抄飢等節。其有聞知耶。鍾秀曰。官人尙未來到。賑飢凡節。姑未聞知。而至於年事。目擊然後可以揣知矣。予曰。可謂曲成無餘矣。一品重臣之乞郡。乃是格外之事。雖云乞養。旣經道伯。其在存事面之道。不可苟充以撮爾一縣。卿之所寓。旣在廣府境內。隨道里之便近。欲仍以卑付。則守禦使之任。亦所曾經。其在軍門。事體尤別。而亦有倒置之嫌。百爾思之。莫如楊州。玆費數行傳敎而仍有此命。況聞卿亦屬意於此。然否。鍾秀曰。聖德天大。隨處曲庇。且感且泣矣。尙喆等曰。雖是一時滯候。臣聞甚驚惶。爲請承候矣。　廟宮親享。乃是羹墻之聖孝。而第今日氣不調。聖體違和。伏願勉回成命。予曰。予志已定。氣亦差勝。其何過慮乎。仍敎曰。鄭判府事之喪。可謂慘怛矣。此大臣雖於燕閑登筵之時。輒奏人所難言者。此是過人長處。心甚嘉尙矣。意外忽聞此報。予懷難抑。鎭日靡定矣。予謂尙喆曰。卿之年紀雖高。氣力尙強。　景慕宮提調。本非劇務。何若是過爲辭遜乎。尙喆曰。年邁氣衰。日夜所願。唯是三字銜而已。伏願聖明哀憐之。以遂生成之澤。予曰。卿若此不已。則几杖賜送之外。無他道矣。向者之批。略及此意。而若賜几杖。則休請自止。在予道理。無過於此矣。尙喆曰。聖敎至此。臣誠惶隕。而退休之至願。若不獲此。所帶提擧之任。一傡許解。予曰。卿在輔相之首。許解提擧。有欠敬禮。且卿所帶諸任。亦非緊劇。何如是過辭乎。福源曰。頃日以總戎廳軍保米事出擧條。請改修正以入。予曰。待罪則過矣。擧條則改啓。命善曰。頃者曾經總戎使。有緘推之命。而臣亦曾經。當參其中。而將以大官之故。置而不問。惶恐無地。予曰。卿言過矣。卿之此任。不過一日之責。其間有何緘問之擧乎。仍敎曰。似聞賑飢排巡。盡爲了當。而口數亦不過七八百云。此則別無可慮者。而本州以畿內近邑。士夫家先山。多在此州。軍政山訟。必有難處之端。然得卿任之。彈壓人心之道。自別於他人。予則自今紓楊州之憂矣。今日旣已下直。到任在於何日。將往亦在何日耶。鍾秀曰。到任今日當爲之。而將往則當觀勢爲之矣。予謂尙喆曰。完伯抄飢狀啓。見之乎。予曰。注書出去持入也。又敎曰。今日發賣。已分給爲幾何。注書知入也。
정조 8년 · 강
召見備局有司堂上徐有隣于觀物軒。
정조 8년 · 목
予曰。今日發賣。已盡分給。而其中白給者。果皆應入之類乎。有隣曰。似無濫入之弊。而擧皆扶老携幼。莫不感祝聖澤矣。又敎曰。兵曹參議李時秀。坐待罷漏之意嚴飭。
정조 8년 · 강
命楊州牧使當日辭朝。
정조 8년 · 강
以尹承烈爲承旨。前望也。
정조 8년 · 강
命湖南守令勿敍右職傳旨。令該曹行會。
정조 8년 · 목
政院以全羅道守令等勿敍右職傳旨啓稟。敎以。區別朔數。旣捧傳旨。以此分付吏曹。限前無或檢擬。如或不察。政官難免重勘。以此嚴飭。以所下傳旨。職姓名及朔數。列書謄關。下送該道臣。分付列邑。俾邑倅知有懲畏。擧行形止狀聞事。竝令該曹卽爲行會。
정조 8년 · 강
領議政鄭存謙陳箚請寢　閟宮親享之命。賜批。
정조 8년 · 목
箚略曰。　景慕宮親享之命。寔出篤至之孝思。而第今節候差晩。尙未解凍。閭巷時氣。間多不淨。況當靜攝之日。宜加少愈之戒。此時移蹕。徹宵將事。萬一外氣透襲。榮衛受損。其於大聖人節宣之道。果何如也。伏乞攝儀之命焉。顧臣癱瘓之疾。一向彌苦。今日承候之列。又未伸忱。有臣如此。生亦何爲。願亟賜譴何。批以。愼度尙未差可。慮念無已。享日已卜。到今不可進退。所請有難從施。卿其諒之。惟冀安心愼攝。仍命遣史官傳諭。
정조 8년 · 강
平安監司李性源疏陳病狀乞遞。賜批。
정조 8년 · 목
疏略曰。臣之疾病連緜。數朔宂痼。邑牒民狀。漫無委決。方當春序向深。行部將近。峽沿賙救之政。關北移轉之役。不客一毫放忽。而揣量氣力。實無振作之望。劃卽變通。遞臣所帶藩任。批以。行部亦關民事。卿之本任許遞。
정조 8년 · 강
命再明日次對。明日來會。
정조 8년 · 목
敎曰。大臣旣以輔養官。明日入來云。再明日次對。明日來會。
정조 8년 · 강
命兵曹判書李★(土+甲)重推。兵曹堂郞。當該承旨罷職。
정조 8년 · 목
敎曰。更漏誤打。殆乎無夜不然。續續摘發處分。反有屑越之歎。近皆付之勿論。甚至昨夜徑打曉鍾之故。閤門傳漏。不知此箇委折。只待傳呼之聲。撤漏過數頃始奏。曉鼓未移時。天已曙。此前所未有之擧。査問於漏官及掖隸。則漏官往告騎省。故爲掩置。寧有如許紀綱。當該入直堂上罷職。郎廳先汰後拿。職是該房。又在坐直。掖隸之事。旣不論罪。騎省之失。亦不察飭。當該承旨。亦爲罷職。司謁從重科罪。責管宿衛。家近鍾街。漫不知怪。迄無皁白。溺職大矣。不可無警。兵曹判書李★(土+甲)。姑先從重推考。
정조 8년 · 강
命前判書鄭一祥敍用仍任。
정조 8년 · 목
敎曰。緊任不可數遞。所坐只存事面。前判書鄭一祥敍用。本職仍任。又敎曰。備堂還差草記。催促入之。而未還差備堂書入。
정조 8년 · 강
行藥院入診及次對于誠正閣。都提調徐命善。提調鄭民始。副提調尹塾。
정조 8년 · 목
政院啓言。藥院三提調。爲承候來待矣。敎以。一時之症。今已快差。何必承候。然已入來。次對同爲入侍宜矣。○命善曰。輔養官今將入見。臣亦偕入。區區之願也。予曰。好矣。民始曰。閣臣亦願同入拜見。予曰。宜矣。左議政李福源曰。卽見總戎使李昌運報備局辭緣。則以爲。本廳將士當朔支放。將不得頒給。目下救急之道。惟有留庫中推移。留庫餉米限三千二百石。姑先取用。以所捧代錢。待秋作米。還充爲請矣。軍餉分留。法意甚重。犯用留庫。誠極重難。而將士支放。不可代錢。他條推移。又無其路。今姑代用。待秋還充。則支放有司繼之道。餉米無見縮之慮。依所報請許施。予曰。右相之意何如。右議政金熤曰。總廳餉穀留庫元數不敷。今又留庫中代用。實爲重難。而聞該廳支放。萬無繼用之道云。將士支放。亦是軍餉。不可爲將來之軍餉。不念目下之軍餉。似合有弛張之道矣。予曰。判府事之意何如。命善曰。似聞總廳事勢。極爲渴悶。軍餉雖重。不可無闊狹之道矣。予曰。曾經總使之意何如。訓鍊大將具善復曰。總戎事勢。留庫中變通一條路外。無他推移。運餉雖體重。似有闊狹之道矣。御營大將徐有大曰。總廳支放。誠甚可悶。年前地部貸去米穀。以經費之不足。亦未還報。則留庫法意雖重。目下變通之道。惟此一條路矣。予曰。依爲之。予曰。守禦使爲箕伯。可得以榮親矣。命善曰。此是宿願。想必感祝矣。予曰。守御使前望誰也。福源曰。前望中金鍾秀方在任。其他無之。只有未及受點之望單子矣。予曰。退去後。卿等相議善爲之好矣。善復曰。本局軍兵料。則戶曹放下。卜馬軍三百名。自訓局接濟。而當初各道軍餉米所捧都數。每年爲五千餘石。一年用下後。或不無米石之儲畜矣。年前因朝令。京畿原春兩道餉米。永爲作錢後。三南與海西所捧。合爲四千餘石。而用下相當。堇爲繼用矣。昨今兩年停退及以錢代捧之數。爲一千九百餘石。卜馬軍之料。折半不足。無出處。明年給代米中一千四百七十石。先爲上下。則明年不足。以所捧代錢。今秋貿米。繼用之外。無他變通。且給代先下之時。以賑廳米名色出給。以給代條。當其時還充。已有惠廳之例。請下詢大臣。予曰。惠堂之意何如。徐有隣曰。訓局事勢。雖云可悶。賑均兩廳。旣無前例。此路一開。後弊難防。且他軍門效嚬。不可不慮。給代云云。決難輕許矣。予詢左右相。福源曰。訓局事勢誠可悶。惠堂之以無例持難。不是異事。此不過推移之事。許施似好矣。熤曰。惠堂所奏。實有所據。而訓局事勢。如是切急。不可無推移之道矣。予詢判府事。命善曰。本局事勢。如是切急。不可無推移之道。且旣是倘來之物。則一年先下。似無不可矣。予曰。依訓將所奏。許施。有隣曰。訓局事。旣以特敎許施。而此後訓局以此爲例。輒請預下。則誠有難繼之慮。今番外。後不得引例之意。出擧條。請嚴飭。予曰。依爲之。予曰。備堂幾至三十人。可謂濟濟矣。備堂中久次誰也。熤曰。徐有寧最久矣。予曰。金夏材何年陞資乎。夏材曰。庚子年矣。予曰。趙時俊陞資幾年乎。時俊曰。爲十年矣。予曰。趙時俊有司之任。可謂熟手。民簿穀總。幾盡領略。才且難矣。福源曰。方面之任。亦善爲之。不但才諝之優優。實合倚仗矣。予曰。吏曹久次則無過於鄭昌順乎。命善曰。金文淳李敬養。亦爲久次矣。予曰。工判望。無出此數人。吏判往議于領相。加望好矣。有隣曰。左右相與之相議何如。予曰。宜矣。予曰。刑判今姑許遞無妨矣。福源曰。六卿之長。體任不輕。無端作闕。恐涉如何矣。予曰。所奏誠好矣。予曰。加望者入都總管望乎。福源曰。必俓正二品後。可得擬望矣。予曰。惠堂誰爲可合乎。二堂上與一堂上有異。予意則無過於前吏判。發賣又不遠。亦以在京無故人。今日內擬入。命善曰。時無提調。臣將退而監煎矣。予曰。副提調出去監煎。予曰。都承旨資歷。亦可合於提調之任矣。予曰。備堂還次者甚少何也。福源曰。一時盡差爲難。故欲次第差下故也。予曰。再昨更鼓事。不成說矣。命善曰。誠極駭然。予曰。御製編次。專意看檢好矣。福源曰。備局有司堂上徐浩修。方有內閣擧行事。荒政事例。勢難兼察。有司之任。今姑減下。其代以刑曹判書李在簡差下。予曰。依爲之。予曰。日前公事。何其遲滯乎。時後曰。緣臣昏瞀遺忘至此。萬萬惶懍矣。予曰。前日未深知卿。近見有司之擧職。才俱優如。又多堅礭。卿須悉擴充。無負進用之意。時後曰。今承聖敎。益增惶蹙矣。敎曰。輔養官進見禮。金夏材偕入。予曰。知敦寧望筒持入。又敎曰。守御禦使前望筒中。雖未啓下者入之。予曰。此草望還出給。以入啓件。正書以入也。予謂原任提學徐浩修曰。卿今任御製編次。自此可常常見之矣。浩修曰。內入件。以粉唐紙爲之乎。予曰。然矣。自來日爲始。每日隨所寫入之。冊子題目。問議于奉朝賀以來。敎曰。新除授守禦使牌招。傳授密符。
정조 8년 · 강
命進御加減養胃湯。自明日停止。榻敎也。
정조 8년 · 강
命關西米添餉條。以一石四兩爲定。
정조 8년 · 목
左議政李福源啓言。江華留守鄭志儉狀啓。以爲。本府添餉條。關西小米每年五百石。作錢一千五百兩。自本府作米。而米一石折價三兩。雖豐年。萬無貿取之路。故冬春間。以爲分給。待秋微捧。已成規例。若値歉荒。則以本錢收捧。不得作米。依嶺完營添餉條例。一石之價。添爲四兩。而嚴立事目。無得以錢仍置事。請令廟堂稟處矣。一石米三兩錢。雖在豐年。決難貿取。非但兩南添餉條。皆有四兩之例。守禦貿米。亦以四兩爲式。不宜異同。依守臣所請。關西米添餉條。亦以一石四兩爲定。而雖遇歉歲。無得以錢仍置。以錢還本。逐年作米添餉事。嚴立科條。更勿撓改之意。請一體分付。從之。
정조 8년 · 강
命安興本營戰兵舡運置置之。
정조 8년 · 목
左議政李福源啓言。頃因檢討官李鼎運所啓。以安興行營距本營。水路稍遠。而巨艦大砲。皆在本營。脫有警急。猝難運置。下詢裁處爲請矣。取考己亥行營節目。則以爲本營乃是根本之地。安興原有龜船兵船。本營所在戰兵船。仍有本營雖値緩急之時。自當推移取用云云。則當初設施。蓋有意義。到今更張。不可輕議。請置之。從之。
정조 8년 · 강
命茂長箭竹更勿刈取之意。分付該帥臣。
정조 8년 · 목
左議政李福源啓言。卽見全羅兵使曺學臣報備局辭綠。則以爲。年例所封。癸卯進上箭竹。茂長縣四百五十八浮。已爲畢刈於停封綸音未頒下之前。何以區處爲辭矣。令前刈取之竹。所當循例封進。而湖南箭竹。旣命停封。獨此一邑之未蒙恩澤。誠爲可欠。而已捧之竹。還給民間。亦涉有弊。今姑留置官庫。待今年當捧之節。以此封進。而今年則更勿刈取。俾得均霑之意。請分付該帥臣。從之。
정조 8년 · 강
遞承旨李益烍尹承烈。以鄭象仁。奇彦鼎代之。
정조 8년 · 목
敎曰。在外承旨許遞。前望單子入之。
정조 8년 · 강
以鄭民始爲平安監司。備薦也。
정조 8년 · 강
以鄭尙淳爲守禦使。前望也。
정조 8년 · 목
以趙時俊爲工曹判書。沈豊之爲同成均。徐浩修爲藝文提學。鄭尙淳爲內醫提調。徐有寧爲知敦寧。李延競爲宣傳官。初任也。
정조 8년 · 강
命嶺南移轉穀到發形止。陸續馳聞。
정조 8년 · 목
慶尙監司李秉模以關東移轉穀已畢交付。湖西移轉穀裝載事馳啓。敎以。東運穀船輸。聞已畢交付。民事萬幸。莫非繡衣誠心董飭之致。殊極嘉乃。湖運穀方始裝載云。益加十分惕念。俟風發送。仍又嚴飭所經地方。從速利涉。一如東運穀例事。自廟堂更加另飭御史處。亦以此意申飭湖西伯。來泊之地。各別看護。到付形止。陸續登聞事。一體分付。○督運御史金載人以湖西運穀船。始爲裝載馳啓。敎以。一依東運穀例。發船形止。陸續馳聞。以紓宵旰之念事回諭。
정조 8년 · 강
命上言不回啓委折。査實以啓。
정조 8년 · 목
吏曹啓言。昨秋幸行時。啓下本曹上言中。楊州幼學朴思文。鎭岑幼學許喆茂等。限內不爲現身。戶口亦不來納。請竝勿施。敎以。昨年之事。今始回啓。其所緩忽。前所未有。若此則三日內回啓之規。其將廢却乎。其時過限不回啓該堂及該房承旨。竝令政院捧現告以入。其委折。亦令政院査實以啓。
정조 8년 · 강
還差備堂李性源李★(土+甲)金履素金魯鎭李在協徐有寧金夏材沈豊之蔡弘履鄭一祥。
정조 8년 · 목
因備局堂上李性源等還差草記。敎以。金魯鎭李在協徐有寧金夏材沈豊之。一體還差。○政院啓言。新差備堂。今日次對進參。而在協方在罷職中。請敍用進參。允之。敎以。蔡弘履一體還差。敍用牌招。又以李在簡惠廳堂上差下草記。允之。敎以。今則備堂旣已備員。各道句管及堤堰堂上。皆於今日內。草記差下。還差備堂中。戶判獨漏云。前備堂鄭一祥。一體還差。
정조 8년 · 강
差下句管堂上徐有隣等。
정조 8년 · 목
備邊司啓言。湖南句管堂上徐有隣。海西句管堂上李性源。京畿句管堂上趙時俊。北關句管堂上徐浩修。堤堰堂上尹塾差下。請使之察任。允之。
정조 8년 · 강
掌令宋銓避嫌乞遞。賜批。
정조 8년 · 목
避嫌略曰。幸仄賓對之列。合辭旣不得以所懷仰奏。府啓亦不得爲循例陳達。致有承宣請推。瞿然慚恧。如無所容。請遞斥臣職。批以。勿辭。亦勿退待。
정조 8년 · 강
命度支別貿物種。筵稟後施行。
정조 8년 · 목
備邊司啓言。因持平鄭萬始所啓。以爲。節財用。乃是有國之急務爲辭矣。進言者莫不以此爲言。有非大更張大變通之時。姑令仍舊貫而亟加節略事。請戒飭掌財各衙門。敎以。經用之日就耗竭。專因掌財之臣不謹典守。雖以度支歲計之簿言之。較諸十年以前。應下增加。不啻幾萬緡。此皆一時別貿。便作恒式。元貢本司回啓中。以此事爲目下第一痼瘼。卿之見。極甚的確。到今雖難一一釐正。嗣後不可無別般定式。度支別貿物種。勿論增價或作等。凡有新創之事。必經筵稟或草記。然後施行。年前已以此意筵敎丁寧。而伊後聞之。不無依舊循襲之弊云。事體所在。誠爲駭然。旣不追勘。更無敢如是事。各別嚴飭該曹。俾有一分實效。
정조 8년 · 강
吏曹以許杓等上言覆啓。
정조 8년 · 목
該曹啓言。長湍幼學許杓上言內辭緣。令忠勳府請稟處。敎以。誠如渠言。勳府事誠未可知。問于該府。更爲論理稟處。又啓言。寧海幼學朴師周上言內辭緣。請置之。敎以。就議大臣。更爲論理稟處。又啓言。蔚山幼學徐達伋上言內辭緣。有難輕議。請置之。敎以。其矣五代祖仁忠事績。旣如是卓越。則尙無贈秩之擧。大欠敦風之義。不可以事在久遠。置之勿論之科。分付道臣。詳考邑誌。旁採物情。使之具意見。論理狀聞。來到。議大臣草記稟處。
정조 8년 · 강
承旨柳誼上疏自列。仍乞遞。賜批。
정조 8년 · 목
疏略曰。二十七日夜。臣與同副承旨鄭存中伴直矣。昨日請坐。兵曹以五更二占更鼓誤打草記。來到院中。存中欲捧納。而臣妄引騎省近規。謂存中曰。似當不捧。不必草記矣。以致該房與騎堂之罷職。臣旣忝右僚。同夜持被。其罪犯臣實爲首。乞削臣職。仍治臣罪。批以。旣非該房。則私自酬酢之事。焉敢煩浼。且於昨日奉命之後。旣有入來坐直之命。而與僚員經先歸家。向者此承宣稱以犯染牌招不進之故。已有丁寧飭敎。而又於昨日。不悛舊習。欲如前逡巡。此而循例踏下。近於適中其願。然誤訓之罪。徑退之失。俱不可無警。此上疏還給。先施越捧十等。卽爲牌招仕進。街鍾徑打。御漏晩報。不可與更鼓之誤爲傳呼。大有異焉。則豈可援用不可援之例。匿不草記乎。該房該堂。難免掩置之責。不可以此承宣之從旁挽止。有所曲怒。且其時該房。卽騎省久任之人。熟諳事例。豈後於柳誼乎。然事實旣云如此。罷職則過矣。原傳旨中。竝以遞差改付標
정조 8년 · 강
太廟永禧殿展謁。本宮展拜吉日。命以初八日爲之。
정조 8년 · 목
因禮曹吉日推擇草記。有是命。
정조 8년 · 강
社稷祈穀祭。命親押。
정조 8년 · 목
因香室受押單子。敎以親押。
정조 8년 · 강
飭秩卑臺臣屑越之疏。
정조 8년 · 목
敎曰。封册之禮。有國莫重莫大之擧也。是豈一二秩卑臺臣。所敢續續輕易仰請者。事之屑越。孰甚於此。然則予之愛子之情。不若渠輩乎。況於昨筵筵敎。何等丁寧。則旣聞之後。如是煩瀆。焉有重其事之意也。昨日堂箚。則職在啓沃之列。諸僚亦皆聯名。猶可謂之隨事敷陳。至於今日諫長迫曛草草數行之疏。而無識甚矣。不誠極矣。繼觀疏語。因其言私。兼附玆事。又焉有如許道理乎。政院知悉。
정조 8년 · 강
命慶禮誕日正至。閣臣時原任爲方伯守令者。修箋文上送。
정조 8년 · 목
敎曰。凡朝廷慶。禮誕日正至。外方州牧。亦有進箋之禮。而別軍職作宰者。雖非州牧。堂上則亦爲進箋。況閣臣乎。毋論時原任。出爲方伯守令者。不得參於本閣問候進箋之列。則另修箋文一通。上送本閣本閣。進箋時同爲內入。而時任閣臣以某邑箋文同進之意。啓辭以稟定式事施行。
정조 8년 · 강
命楊根縣監。各別擇差。當日辭朝。
정조 8년 · 목
京畿監司沈頤之以楊根縣監擇差下送馳啓。敎以。政官牌招開政。各別擇差。待下批。當日辭朝。
정조 8년 · 목
以朴祐源爲副提學。新通也。徐有成爲執義。李延伋爲掌令。沈鏗爲持平。尹馹爲楊根縣監。
정조 8년 · 강
命長鬐船一隻漂失。限內推覓。
정조 8년 · 목
督運御史金載人以移轉穀所載船一隻漂失馳啓。敎曰。許多船隻。皆已無事畢運。而獨此長鬐船一隻之逢風漂失。聞極驚歎。穀物多寡勿論。船中人物生死。尙不探得。萬一任其奔流。不卽拯救。則爾之督運之勞。反歸虧簣之科。何不極力跟訪。期於得納乎。當該地方兩守令拿處一欸。姑待處分。自此有旨祗受。日限五十日。俾各窮搜遍尋。以爲限內推覓。補過贖愆之地。或又踰限。罪不止於不善護送之本律。竝以此意各別嚴飭事回諭。
정조 8년 · 강
以徐有防爲承旨。前望也。
정조 8년 · 강
右議政李福源箚請蚤建邸貳。賜批。
정조 8년 · 목
箚略曰。臣等日昨之請。 宗廟社稷之大計也。自古論邸貳者。必曰預樹。又曰蚤建。蓋邸貳者。國之本也。君年雖鼎盛。國勢雖鞏安。而根本之計。不可以不豫且蚤也。自昨年以來。大小國人之引領而望。屈指而待者。日復一日。伏乞更加三思。亟降兪音。批以。昨日筵敎。卿必領會。然又箚陳。不幾强聒。卿須諒之諒之。仍命遣史官傳諭。
정조 8년 · 강
遣承旨。詣　宗廟　景慕宮。奉審摘奸。仍詣受　香所。奉審摘奸。
정조 8년 · 강
御誠正閣。行抄啓文臣課講。試官徐有防金憙。
정조 8년 · 목
試官講員行禮訖。○予曰。兵曹入直當上。移拜承旨。則不須交代。而有肅謝之例否。問入。
정조 8년 · 목
予曰。　景慕宮齋殿修理。今已訖役乎。別例房郞廳。發牌問入。予曰。　景慕宮春　享大祭祭報府入之。予曰。敦洞貴主子婚需。依書下明日輸送。主第修理。亦依書下數。擧行。單子入啓。
정조 8년 · 강
遞刑曹判書李在簡。承旨奇彦鼎。以李時秀爲承旨。
정조 8년 · 목
敎曰。發賣在近。且於有司之任。自多相妨。刑曹判書李在簡許遞。今日政擬入。又敎曰。在外承旨許遞。前望單子入之。
정조 8년 · 강
有政。吏曹判書徐有隣進。
정조 8년 · 목
以宋載經爲承旨。邊得讓爲戶曹參判。李亨逵爲同敦寧。徐有寧爲知經筵。尹塾爲刑曹判書。
정조 8년 · 강
命沁營補賑諸校。竝加資。
정조 8년 · 목
江華留守鄭志儉以補賑各人等姓名。後錄馳啓。敎以。雖非保障重地。五十石以上補賑人帖加成給。自是法典所載。而本府將校之許多錢貨。其數如是夥然。計以穀包準折。殆近百數。在朝家激勸之政。何可遲待畢賑。況於昨冬。已有筵敎。補賑諸校。竝依法典加資。今日政下批。
정조 8년 · 강
遞內醫提調鄭尙淳。以徐有隣爲內醫提調。李亨逵爲承旨。尋遞亨逵。
정조 8년 · 목
敎曰。提調不爲仕進。副提調未差。明日　慈殿湯劑。無監煎之人。提調鄭尙淳許遞。與都承旨未差之代。前望單子入之。待下批。待開門牌招。又敎曰。新除授都承旨。明日獻官見差云。許遞。前望單子。更爲入之。
정조 8년 · 강
許施沁營舊耗取用之請。
정조 8년 · 목
江華留守鄭志儉。以本府屬給代應下之需。以舊耗取用馳啓。敎以。依狀請施行事分付。
정조 8년 · 강
命沁營分賑。依他道例。都錄以啓事行會。
정조 8년 · 목
江華留守鄭志儉。以正月朔分賑狀馳啓。敎以。依他道例。逐巡狀聞。待月終。第三巡與一二巡饑口穀物。更爲都錄以啓事。令廟堂郞爲行會。
정조 8년 · 강
命敦洞貴主子婚需輸送。主第修理。
정조 8년 · 목
敎曰。敦洞貴主子婚在卽。婚需依書下明日輸送。主第修理。亦依書下數擧行。單子修整入啓。
정조 8년 · 목
初昏。見於西方室宿度內。似有尾跡。
정조 8년 · 강
命遣吏郞。摘奸諸執事淸齋。
정조 8년 · 목
社稷祈穀大祭。在再明也。
정조 8년 · 강
詣宣政殿。親押 社稷祭 香祝。
정조 8년 · 강
召見掌樂提調韓光會。徐有防于誠正閣。
정조 8년 · 목
敎曰。掌樂院堂郞。率 社壇祭享時樂生來待。○予謂光會有防曰。享神之道。在於音樂。今番肄儀。提調率郎廳及協律郞。明日習於廣庭。光會有防曰。本院樂器中笙簧。元非我國造成。而燕貿取用者也。年前所得來者。已爲傷破。無以合用。莫重 祭享時樂器。不可不趁卽改備。此後燕行時。自戶曹依例給價多貿。亦爲申飭譯官輩。必以品好者。請擇貿以來。予曰。依爲之。
정조 8년 · 강
以鄭尙淳爲分內局提調。口傳也。
정조 8년 · 강
判府事徐命善箚陳病狀。乞免 享官。批令該曹付標。
정조 8년 · 강
大司憲蔡濟恭[弘履:I-PERSON]疏陳母病乞遞。批許救護。
정조 8년 · 강
命總戎廳統禦營春操停止。
정조 8년 · 목
因總戎使李昌運。統禦使鄭志儉。以今春操令廟堂稟旨分付事狀啓。幷敎以。停止之意回諭。
정조 8년 · 강
命禁衛大將李敬懋訓將代領
정조 8년 · 목
備局以訓鍊大將具善復身病。明日擧動時不得進參啓稟。敎以。禁衛大將代領隨駕。
정조 8년 · 목
初昏。見於室宿度內。尾長尺許。
정조 8년 · 강
詣 社稷齋宿。
정조 8년 · 목
具遠遊冠絳紗袍。乘輿出仁政門。詣 社稷壇所。省牲省器如儀。入齋室。予謂承旨李時秀曰。樂工不可著不潔之服。須出去申飭。 時秀出回奏曰。服色皆淨潔矣。仍命時秀兵曹正郞有闕之代。令該曹口傳差出。又敎曰。別雲劍金文淳入侍。予曰。洪忠道昨年年事何如。 文淳曰。昨年凶歉。甚於再昨年矣。予曰。還穀已捧幾何。文淳曰。或半捧或未半捧。以今推之。準捧未可必矣。予曰。何處尤甚乎。文淳曰。泰安尤甚。瑞山比泰安。少有間隔。左道平澤牙山稷山尤慘矣。予曰。守令勤慢何如。文淳曰。守令輩皆盡心於民事。不敢爲非法。治規雖各不侔。而能各盡誠矣。予曰。捐瘠之患無之乎。文淳曰。臣之離發時。姑不大段捐瘠。而春間則可慮。賑政必也加意。然後庶免捐瘠之憂矣。予曰。禮房承旨與兵判往審 壇所以來。祭官盥洗等節。以各別致潔之意申飭。又敎曰。 位版出奉還安之時。親自看審。 時秀回奏曰。臣等以聖敎各別申飭。而 神位壇上。俱極淨潔。但 神輿內塗紙。有染水之痕矣。予曰。令戶曹郞官。卽爲改塗。又敎曰。典牲主簿望筒。以兵曹郞廳崔鎭夏。改擬以入。
정조 8년 · 강
命守禦營今春巡點停止。
정조 8년 · 목
因守禦使今春巡點。令廟堂稟旨事狀啓。敎以。此時畿甸擾民之政。在所當恤。亦竝停止之意回諭。
정조 8년 · 강
雲觀以彗星不得看候啓。
정조 8년 · 목
太廟春享。在再明也。
정조 8년 · 강
行 社稷祈穀大祭。
정조 8년 · 목
時至。改具冕服。詣 壇所版位。行四拜禮。詣盥洗位盥手。禮儀使禮曹判書金魯鎭。導詣 社壇。陞自北階。詣 神位前。三上香奠幣。進幣爵酒官吏曹判書李在簡。奠幣爵酒官吏曹參議金憙。次詣后土氏神位前。上香奠幣。次詣 國稷神位前。上香奠幣。降復位。捧俎官奉牲匣以入。薦俎官戶曹判書鄭一祥以次跪奠。行各位初獻禮。大祝吏曹佐郞李集斗讀祝文訖。降復位。亞獻官右議政李福源終獻官領敦寧金熤行禮如儀。行飮福禮望燎禮。禮畢出西神門。過北神門外。乘輿入齋室。改具遠遊冠絳紗袍。乘輿出齋室。至 社稷門外。降輿乘輦入敦化門。至協陽門。降輦陞輿還內。
정조 8년 · 강
行召對于誠正閣。召見測候官李頤 祥李景深。承旨沈豊之。閣臣金載瓚。玉堂鄭在信李錫夏。假注書李敬五。史官李崑秀。
정조 8년 · 목
講國朝寶鑑。○予曰。測候官入侍。校理李頤祥折衝李景深兼敎授金光天進伏。予曰。彗星曾見於何年乎。頤祥曰。見於 顯廟甲辰年矣。予曰。其分野則果屬於何國乎。景深曰。此是鄭衛分野矣。予曰。又見於己丑年。其時則屬於何國之分野乎。景深曰。爲魯之分野矣。
정조 8년 · 강
命抄啓文臣親試。明日爲之。榻敎也。
정조 8년 · 강
召見京畿監司沈頤之測候官李頤祥于誠正閣。
정조 8년 · 목
予曰。道內民情何如。頤之曰。閭里多屢空之患。今則姑不遑急。而來頭則甚可憂悶矣。予曰。還穀未捧之數幾何。頤之曰。未捧爲數千餘石。而民皆感朝家惠澤。無一毫防納之心。而荐饑之餘。無以辦出。其勢固然。然而民情之尙今晏然。草非恩澤所曁矣。予曰。能無捐瘠之患乎。頤之曰。姑免此憂矣。予曰。道內別無可言之事乎。頤之曰。安山郡守李成祐以其年滿七十。自處以已遞。不視民事。七十當遞。雖是法典。昨年仍任。旣出特恩。則以其年滿。直請遞改。終有所不敢。故敢達。請令該曹稟處。予曰。昨年特仍之命。旣無定限。況當窮春。以此熟手。豈可輕易遞改。民事爲重。何拘政格。不必令該曹稟處。依初下敎。仍任限秋成。俾勿出代。頤之曰。果川殺獄罪人方善興文案。有令道臣理會。後日登對時稟處之命矣。臣之愚淺之見。已陳於數次査啓之中。非以善興謂之元犯。特以先見致死人之故。三年囚繫。脫出無期。蓋由於如臣愚昧。未能詳覈之致。而獄情則實多疑晦。元犯未斯得之前。不可遽然放釋。依前訊覈。實合獄體。敢此仰達矣。予曰。此獄之屢行査閱。槪以疑端不一。正犯難覈 故耳。且將詞案。反復參究。被告三人之中。決知無眞箇正犯。然又成獄。大乖審克之義。況於日前因該曹覈啓。同罪二囚旣被區別疏放之典。獨令此囚因前拘繫。竟至瘐斃而後已。又非欽恤之政。果川罪人方善興。依先二囚例。參酌放送。仍命測候官入侍。予命出付管窺輯要觀象玩占等書。
정조 8년 · 강
領議政鄭存謙箚陳病狀。仍自列。賜批。
정조 8년 · 목
箚略曰。臣病在危域。陪扈之班廢闕。災生亢滿。重嬰奇疾。淹延時日。中書重地。看作養病之坊。廟務曠滯。災害竝至。揆以邦憲。死有餘罪。冒瀆崇聽。乞遞臣議政之職。批以。自卿之有愼節。靡日不憧憧。及省來箚。益切悶慮。至若辭巽之擧。大違懇惓之意。念卿筋力尙旺。志氣未衰。雖於勞悴之餘。偶有榮衛之損。春和漸臻。益加善攝。神明所相。自可勿藥。卿之此言。予豈所望。因一時無妄之微★(虫+恙)。捨平日倚毗之元輔。卿試思之。寧有是也。只冀卿之深體慇懃。從容調將。俟間視事。以副至意。陪班之未造。疾病之所使。何傷之有。亦須安心。仍命遣史官傳諭。
정조 8년 · 강
判府事李徽之疏陳病狀。乞休致。賜批。
정조 8년 · 목
疏略曰。臣今犬馬之齒。洽滿七耋矣。禮經致仕之限。於是焉屆。夫人臣之義。年病旣深。膂力罔逮。未能奔走於四方。亦難任使於百務。閑局爲養疴之坊。厚祿招喪廉之譏。瞿然反顧。懍乎自悼。新年之願。惟是三字之侈銜。伏願俯察允許。批以。禮經之以七十爲致政之限者。蓋以七十之人。年與氣衰。非職事奔走之時。故許以休退。任其優閑。而年卿則年紀隆高。神精尙旺。西樞優游。又無陳力之勞。何爲以遽作此長往之計。予固知卿斷斷之心。予何能捨卿。而念卿前後遭逢。卿亦何忍捨予哉。所請決無允可之理。卿須亟斷來章。用副至意。陪班之未造。疾病之所使。何傷之有。亦須安心。仍命遣史官傳諭。
정조 8년 · 강
命恩彥君子婚。更爲往復。斯速定婚。仍令登對以奏。
정조 8년 · 목
敎曰。恩彥君子婚諸具。皆已措辨辦。期日亦將擇定。而聞其定婚處。忽又違緯繣云。常溪君婚事。將未免自此遷就。此不但可悶。近來主家之往復。蓋恩因特敎。則反生背約之計者。極爲駭然。士人安光集門長。拿問處之。卽令宗親府有司堂上。更爲往復。斯速定婚。仍令登對以聞。
정조 8년 · 강
命金有宣子及朴世根加資。
정조 8년 · 목
敎曰。金有宣事。予豈忘之。而子支有無。無以推尋。日前適閱堂后日記。知其日月。因此始聞有子支在吏役云。旣聞之後。豈無褒旌之擧。有宣子。令該曹問名加資。明日政下批。仍令收用。使卽追贈。此何以酬其萬一也。又思之。朴世根事。雖與有宣稍異。亦合祀記錄。聞渠年過八十云。渠則無收用之道。特爲加資。亦令明日政下批。其子若孫中一人。分付各營門。將校見窠。使之調用後。或作散。更卽輪回調用事分付。仍敎曰。庚辰年間事。尙忍言哉。賊豎秉權。百計危逼。當斯時也。誰能冒萬死出一言者哉。有宣以匹庶之賤。甘受伏鉞之誅。乃有犯蹕之擧。按獄之捕將。感其忠義。謂以狂易。幸蒙我先大王曲察之恩。畢竟罪名律止編配。終未免死於嶺陬。至今思惟。慽然不能忘。業欲一番褒旌而未果。近見其子在於閣屬。故纔已收用。而此不足以酬其萬一。今有此追贈之命。大抵貴賤雖殊。死於王事則一也。不聞則已。旣聞之後。此等人豈可泯滅乎。伊時事狀。具載堂后日記。故今不必詳細下敎。而惟予此意。廷臣想或諒之也。至於朴世根事。事端稍異。勞勩可記。故亦有其子調用之命。泚筆提諭。尤不知何以爲心也。仍命政官牌招開政。
정조 8년 · 강
初八日展拜時。  毓祥宮展拜。命依近年例。同日爲之。
정조 8년 · 목
因漢城府失火單子。敎以。依例題給。
정조 8년 · 목
政院以策在外啓請下諭也。
정조 8년 · 강
分揀中部都事李勉基。
정조 8년 · 목
因禁府拿處傳旨。敎以。分揀。
정조 8년 · 목
因黃海兵營狀啓。敎以。停操事回諭。
정조 8년 · 강
遣承旨詣 宗廟永寧殿。奉審摘奸。
정조 8년 · 강
召見谷山縣監田翊顯于觀物軒。
정조 8년 · 목
予曰。爾之爲鐵原也。元無治績之可犯記。而向於植木時。效勞不些。今日下點。意有在也。荒歲恤民。北關移粟之擧。俱係緊急。須善爲措置。以贖前愆。得免犯科。予曰。測候官使之來待。仍命李祖承往泮宮。問儒生準點數以來。○敎曰。大體祀典。貴在誠敬。不在將事之遲久。遲久則易致怠忽。遲待天明。亦甚未安。前後申飭無得草草者。慮或儀節之不備也。注書馳詣 太廟。以此意傳于獻官。處誠如禮。毋或少懈。瓚爵加點。亦依親享時例爲之。南神門外。似有雜人喧聒之慮。申飭 廟司。使之各別守直。待禮畢復命。
정조 8년 · 강
罷谷山縣監柳誼。
정조 8년 · 목
黃海監司洪秉纉以谷山縣監柳誼罷黜馳啓。敎以。北關移穀之時。本邑守令。不可暫曠。無論文武。各別擇差。待下批。當日辭朝。
정조 8년 · 목
永宗防禦使金㻐以今春陸操。令廟堂稟處馳啓。敎以。此時畿甸撓民之政。不可以事關詰戎。如或設行。停操之意分付。設賑諸道水陸。操幷與巡點。今春則一體停止之意分付。
정조 8년 · 강
領府事金尙喆箚陳病狀。仍乞休致。賜批。
정조 8년 · 목
箚略曰。臣按經乞骸。于今四載。前後十數章箚。肝血已罄。文辭亦窮。迄 未蒙處分。虛縻俸祿。殆若老牛疲馬。望絕服乘。而未脫覊紲。此何人斯。臣今年日益加。病日益甚。短景無幾。宿願莫遂。察臣懇迫之情。許臣休致之請。批以。自卿之有此請。歲凡幾換。而箚凡幾到。予之敷心而諭者。亦幾遭矣。雖卿懇辭無改於昔。苟予勉許。何待於今。予言亦已竭焉。卿章汔可止矣。新正纔過。春和漸屆。優遊耆英。爲卿深喜。何爲此難從之請。至再至三而不知止乎。知緣予情未孚。徒增愧怍。歲饌加送。自是常典。陪班不參。何庸過引。更冀卿之安心。仍命遣史官傳諭。
정조 8년 · 강
有政。吏曹參判金文淳。參議金憙。兵曹判書李★(土+甲)進。
정조 8년 · 목
以朴廣源愼師稷爲持平。徐美修爲副修撰。田翊顯爲谷山縣監。○兵批。以鄭昌順任希常爲副總摠管。
정조 8년 · 강
命擊錚人鄭燧決杖放送。安★(山/乞)原情。行會道臣。探實蹟狀聞後稟處。
정조 8년 · 목
刑曹啓言。再昨日動駕時。北部居鄭燧擊錚。考其原情。則以爲氷魚船業。見奪於西江鄭龍河等處。屢經覆奏。所供全歸誣罔。故決處矣。今又爲鳴金。原情請勿施。自臣曹勘處。敎以。公家決給。未免兩手執餠之歸。此等呼訴。自不得不釀出。然兩解之後。焉敢復訴。厥漢決杖放送。此後依前決給作業之意分付。又啓曰。瑞山居安★(山/乞)原情以爲。渠祖攝。以文成公裕之後裔。有出天之孝。故人民等齊訴本官及巡營。于今四十餘年。未免湮滅。乞令得蒙旌褒之典云矣。請置之。敎以。爲子孫者。爲親祈榮。不可以干恩論云爾。況四件內事。尤不當置之猥越之科。蓋以其人之子若孫若不伸。朝廷何以知之。且於近來崇獎節孝之風。漸不如古。以是朝家於此等事。必欲曲遂其願。分明之事。直爲決給。疑晦之處。使之査處。今番處分。宜無異同。以此意行會道臣。俾卽詳探實蹟。仍又博採士林公議。具意見論理狀聞後稟處。
정조 8년 · 강
遣承旨詣受 香諸處。奉審摘奸。
정조 8년 · 목
三角山。 木覔山。漢江節祭。在明日也。
정조 8년 · 강
御春塘臺。行歲首犒饋。仍召見儒生。
정조 8년 · 목
具翼善冠袞龍袍。乘輿出延生門。入靑陽門。詣春塘臺陞座。各營將士聽掌號笛。進入信地。報叩頭後。仍行犒饋禮。承史閣臣侍衛宣饌訖。近侍及各營將士等呼千歲。禮畢。敎曰。六道告歉。萬姓遑急。而歲首犒 饋。自是不可廢之事。故不得不依例爲之。而凡繫儀文等節。姑爲權停。用樂一款。亦令除之。以示予意之戒在張大可也。予曰。大司成率儒生入侍。大司成閔鍾顯率儒生入。行禮訖。予曰。儒生員數幾何。鍾顯曰。一百十六人。而餘外又有追入者。臣未能酌知爲幾人矣。予曰。今日到記入之。右副承旨李時秀捧入予曰。今日試官。何以爲之乎。予曰。今日召見儒生。非爲設試。置之。仍敎曰。今日雖是人日。犒饋殿座相値。不得設試。予當宣饌。且送御題。爾等退於明倫堂共喫。仍各應製。又敎曰。聞儒生過於額數。未參食堂人。厥數夥然云。至於丁酉榜。亦不得入。如此則圓點之盡充無期矣。昨以此問于泮齋。則諸議皆如此。何以區處則爲好耶。諸生中有所見者。次次進奏也。儒生洪祐淵等曰。儒生未參食堂者甚多。圓點之難以盡充。誠如聖敎。若勿拘額數。通融許入則似好矣。予曰。百額卽 先朝成憲。有難猝改矣。祐淵等曰。然則限以一朔。儒生準二十點後。新入故出。以爲次次準點之地則似好矣。予曰。予意非不念此。而但鄕曲儒生赴京者。非賢關難以住著。若以圓點之已準而遽令退去。則此亦可矜。大抵勿拘額數。則有違 先朝之憲章。新入故出。則亦非待士之本意。以此以彼。猝難輕議矣。由延生門還內。
정조 8년 · 목
以聖人正南面而聽天下爲賦題。
정조 8년 · 강
命圓點生勿拘額數。幷許赴到記。
정조 8년 · 목
敎曰。聞圓點生狗拘於百額之制。生進自丁酉式年榜。已不得盡參。庚子式以後。尤非可論。今日召見諸儒。博詢其便否。所對參差。未有指的。若其新入舊故出之說。非不知爲日前可行之規。而鄕儒原居齋者。將有彷徨靡適。去留俱難之歎。此則誠欠待士之道。決知其不可。又欲勿拘額數。倂許限準點。則大有相妨者。取考經國大典成均館條。本館及四學居齋生額數。通計爲二百。又考續大典成均館條。生進本館居齋額數。計爲一百。蓋額數有定限。自是有 祖宗朝金石之式。到今不可率爾變通。然則姑且旁照參互。不害爲兩行不悖。俄以此意面諭諸生。依春到記前後三日。勿拘額數之例。今番則特令自初七日朝食堂。限春到記後三日。勿拘百人額數。倂許赴到記事。令成均館知悉。
정조 8년 · 강
命禁將李敬懋代領訓將。
정조 8년 · 목
政院啓言。訓鍊大將具善復身病沈重。明日擧動時。不得進參。敎以。問于該營。且考本司謄錄。代領前例。條列草記。○備邊司啓言。取考本司謄錄。則有他營大將代領之例。有以本營中軍代領之例。敎以。然則禁將代領。○敎曰。禁衛大將李敬懋牌招。聽傳敎。
정조 8년 · 목
政院啓言。今正月初七日儒生上旬輪次當爲設行。而大提學黃景源身病方劇。限內不得爲之。敎以。此亦古例。御極以後尙未行之。明日動駕後。與政府相議。定日出令試取科次。則入侍爲之。
정조 8년 · 강
副提學朴祐源疏陳諸條。賜批。
정조 8년 · 목
疏略曰。臣猥荷玉署長官之命。雖不敢以見職自居。略效一得之見。惟殿下垂察焉。顧今八城顒祝者。卽我元子宮封册大禮也。縟儀禮早擧。不勝攢祝之至念。殿下頻開經筵。日接儒臣。討論古今。講究得失。使我元子有所觀感。則豈不休盛哉。且招延儒者。自是治世之美規。而近日林下窮經之士。巖穴獨善之人。絕無聞焉。聖朝作成之化。亦豈無一箇儒者乎。特致之未得其道而然也。近者相能諸賊。始假山林之名。終作凶逆之魁。自是以後。抄選之稱。爲世忌諱。以此爲譏嘲之資。當此妙簡宮僚之日。政宜廣延譽髦。旁招俊彥。廣筵輔翊之方。講肆開導之功。委任責成。其所資益。亦豈少也哉。今此合辭中諸賊。實是天討不可緩。王法之不可容者。三尺未伸。群情愈憤。亟從三司之請。噫。言路之通塞。有國之汚隆。而挽近以來。含默成風。官師之規。絕不聞焉。此豈盛世之美事乎。願假借顏色。實心採納。噫。綱紀綱紀者。有國出治之大本也。殿下每以立綱振紀。爲第一急務。所謂紀綱者。不可以法禁可張。人主一心。爲萬化之本。綱擧目張。表端影正矣。詩不云乎。勉勉我王。綱紀四方。懋哉。噫。有國必有規模。我朝 神聖相承。金科玉條。燦然備具。自成我家之規模。而廊廟之上。訏謨莫聞。而徒懷逡巡之心。銓衡之地。資歷徒循。而未有甄別之實。苟欲矯捄。則亶在殿下建立表準。囿一世於大中至正之域。噫。崇儉約而祛奢汰。卽帝王之盛節也。近年奢汰轉甚。伏願祛文務實四字。爲崇儉革奢之本焉。噫。懲貪勵廉。實是王政之先務。願殿下克盡奬廉之典方。以爲懲惡之本焉。批以。所陳諸條。不啻千百言。而上自袞躬。下逮朝家。盛道對症之劑。此近來論思之地。所未聞者。甚可嘉歎。當體念。
정조 8년 · 강
吏曹判書李在簡上疏乞遞。賜例批。
정조 8년 · 강
詣 太廟 永禧殿儲慶宮毓祥宮景慕宮展拜。
정조 8년 · 목
具翼善冠袞龍袍。乘輿出協陽門。詣 宗廟入幕次。少間改具冕服。詣版位行禮訖。詣 永寧殿行禮。還入幕次。改具翼善冠袞龍袍。詣 永禧殿。改具冕服。行禮奉審訖。命諸司預備。仍詣 儲慶宮入齋室。敎曰。百官何其少也。催促參班。又敎曰。三品以下入班。捧袖擧案。詣 版位奉審訖。仍詣 毓祥宮 版位。行禮奉審訖。仍詣 景慕宮。路中命注書往領府事金尙喆祗迎所。以欲見之意傳諭。詣 景慕宮入齋室。改具冕服。行禮奉審訖。還內。
정조 8년 · 강
命 儲慶宮展拜時押班監察拿問。
정조 8년 · 목
政院啓言。今日 儲慶宮展拜時。東西班全不成樣。其在事體。萬萬寒心。三品以下。旣捧袖擧案。參班而不入庭人員。令吏兵曹卽捧現告。一倂拿處。卿宰以下。使之自首。請施以罷職之典。敎以。乍罷旋敍。暫囚卽放。不若押班監察。爲先重勘之爲愈。今日東西班押班監察。一倂拿問定罪。餘姑勿論。
정조 8년 · 강
遞承旨沈豊之。
정조 8년 · 목
敎曰。 都承旨聞有實恙。許遞。前望單子入之。
정조 8년 · 강
命明日經筵依例爲之。
정조 8년 · 강
御誠正閣。行朝講。領事李福源。知事韓光會。特進官鄭好仁洪良浩承旨徐有防。副提學朴祐源。司諫兪彥修。掌令李延伋。玉堂林濟遠。獻納李運彬。假注書李敬五。史官李祖承。李崑秀。
정조 8년 · 목
講孟子。○福源曰。雲觀之報。雖不大段。與箕星分野同覽。益懋聖德。以盡弭災之方。予曰。所陳好矣。其在恐懼修省之道。豈可歇後乎。福源曰。進賢退不有肖。亦爲消災之一端。如臣病劣。觸事憒憒。無一事協贊聖化。對揚休命。亟賜斥退。更卜賢德。以答天譴。區區之望也。予曰。所辭過矣。今日領相之呈辭。未知病勢之果如何。而顧今國計民憂無所止泊。此豈輔相言私之時乎。症勢如不至難强。則凡干大事。猶可相議。方欲封還辭單。使承宣敦諭。卿亦筵退後。往傳此意也。 福源曰。伏聞玉音欠和。下情不勝焦悶矣。予曰。勞心之致。不須過慮也。福源曰。相見禮只隔五日。而寒事尙如此。稍俟和暖而行禮似好。故敢達。予曰。有難更退矣。福源曰。昨日班行事。萬萬駭然。予曰。又有慨然事。三司入參。亦未可知。不但監察不飭之罪。責在三司矣。玉堂亦皆不參乎。濟遠曰。小臣則進往陣上。他玉堂則在問安班云矣。彥修延伋運彬曰。臣等俱以無似。猥叨臺職。連値動駕。義重陪扈。不敢言私。黽勉行公矣。昨於 儲慶宮展拜時。纔到宮門。錯聞傳說。未免經徑退。雖以兩司之故。不入於捧擧案之中。而執法之地。反自犯科。以何顏冒居於臺次乎。請遞臣等之職。從之。
정조 8년 · 강
命關北交濟穀移轉。更自廟堂關問道伯。具意見狀聞。
정조 8년 · 목
因咸鏡監司李命植交濟穀移轉事狀啓。敎以。八千石之數。能當北關飢口乎。更自廟堂關問道伯及監賑官。使之各具意見狀聞。
정조 8년 · 강
命熊川敗船狀啓淹滯該吏。下送督運御史處照律。
정조 8년 · 목
政院以熊川縣敗船狀啓淹滯該吏科治啓。敎以。朝家以嶺穀運輸事。憧憧一念。夙宵靡懈。則本司下吏擧行。如是無形。雖於尋常公事。一張遺漏。係是徒配。況此運穀狀本乎。特敎査問。初不從實直告。尤萬萬痛駭。該吏不必令攸司科治。下送督運御史處。使之照律。右沿船在邑中。定配所押送。備局有司堂上。一竝爲先從重推考。該郞令該府拿問。狀本之不呈政院。執置本司委折。取招以聞。仍令該曹以此啓辭及批旨謄關。分付督運御史處。
정조 8년 · 강
回諭督運御史金載人。
정조 8년 · 목
慶尙道督運御史金載人以熊川船致敗馳啓。敎以。許多船集。俱獲利涉。而獨此熊川二隻之相續漂失。殊甚可歎。然洋中折碇。非爾所知。勿待罪。今番漂失一隻。登時捄拯該地方官。可謂功過相準。淸河縣監拿處一款。今姑分揀。至於熊川倅。則本縣裝送之際。如能十分照察。豈有更致漂失之患。該縣前縣監李永耈。依狀請令該府拿來。各別嚴勘。以徵他守令。都差員昌原府使李尙訥。轉輸之役。姑未竣事。且觀來頭勤慢處之。爾其嚴飭。使之盡心護送。無或更陷重科之意回諭。漂沒一名。誠極矜慘。分付地方官。恤典拔例優數題給。近以嶺穀運輸事。宵旰一念。未嘗頃刻弛忽。則蠢彼下吏。尙亦知得。此狀本之諉以忘漏。經宿留置。不卽入送政院。已萬萬無狀。況於提問之下。不以實對。尤極痛駭。方因政院啓辭。措辭下批。爾其依此擧行後。決罪形止狀聞事。一體回諭。
정조 8년 · 강
以洪彥喆爲寧海府使。
정조 8년 · 목
慶尙監司李秉模以寧海府使洪履健罷黜馳啓。敎以。以本道尤甚邑。一日曠官。民事切悶。令該曹口傳。各別擇差。待下批。待明朝辭朝。給馬下送。
정조 8년 · 강
命承旨持此手書及封下由單。傳諭領議政。
정조 8년 · 강
左承旨徐有防以領議政鄭存謙附奏啓。
정조 8년 · 목
書啓以爲。敬奉手書。傳諭于領議政鄭存謙。則以爲。臣疾痛之極。冒上請急之單。體諒之恩。伏地顒祝。朝者端揆來諭聖敎。又於匪意。近密之臣。擎宣手札。且有由單齋齎傳之敎。自古名碩之得此於君父者。有幾人哉。臣以手奉函。以首頓地。寶墨璀璨。字字圭璧。臣伏奉讀。不覺血淚之被面。頂踵毛髮。非臣自有。行止久速。一聽於天。惟以策勵殫竭。以圖萬一之酬。今臣之疾。若是一朝偶感之症。時月可瘳之病。則臣雖無狀。不思鞠躬之義。敢懷丐免之計哉。誠以病在危域。醫技已窮。旣悉於前後控籲。不敢更煩。而是崇在勞心。病屬類中。殆非鍼藥之所及。惟有休神息慮。不觸外氣。推過歲月。庶或有一分可生之望。稍俟日間省覺之少勝。更申瀝血之懇。仰請處分云矣。
정조 8년 · 강
命右議政李福源命招卜相。
정조 8년 · 목
敎曰。朝筵已言於右揆。俄於手書中。亦將此意。申及首揆。此時若共濟之道。莫先鼎席備員。枚卜之擧不可踰日。右議政命招卜相。○賓廳以領相不來。臣不敢獨爲卜入事草記。敎以。安心卜入。
정조 8년 · 강
以金夏材爲承旨。前望也。
정조 8년 · 강
推吏曹判書李在簡承旨安聖彬。
정조 8년 · 목
因政院政官違牌啓稟。敎以。堂上侍從之一日四牌。大關國綱。參議傳旨。雖已踏下。至於判書則未知病狀何如。夜漏已深。如是違牌。分義所在。極爲未安。況卜相下批事體至爲重大。而將至經宿之境。寧有如許道理。吏曹判書李在簡從重推考。更卽牌招開政。歲翻以後。連因公事。至于今每夜徹宵。爾等之所知。今日因政官事。將又經夜酬應。而牌去來。爾等初不促飭。予亦不已疲乎。爾等所爲。極爲駭然。爲先推考。又復若此。當下義禁府推考。惕念擧行。
정조 8년 · 강
命吏判違牌委折。政院卽爲問啓。
정조 8년 · 목
政院啓言。吏曹判書李在簡四牌不進。終不膺命。所當更請牌招。而係是五牌。何以爲之。敎以。以何情病。深夜違牌乎。雖是重臣。一日六牌。有傷事體。其違牌委折。政院卽爲問啓。
정조 8년 · 강
遞吏曹判書李在簡參判金文淳參議金憙。
정조 8년 · 목
政院啓言。問于吏曹判書李在簡處。則以爲臣之必遞之義。已悉於日前。而當初冒膺。推惟以挨過都政爲期。若其私義之不可冒據。亦已矢心自劃。今若厭然久據。不思引遞。則無以歸見先臣於地下。且今痰癖之症。觸寒肆氣。欲起旋仆。其勢末由。惟願遄被嚴誅云矣。敎以。病勢雖曰難强。上款云云。殆無所據。然徹漏在卽。言病如此。一味督出。徒傷事體。本職許遞。受由參判許遞。與參議未差之代。前望單子入之。待下批。竝卽牌招開政。
정조 8년 · 강
以金夏材爲吏曹參判。趙鼎鎭爲參議。前望也。
정조 8년 · 강
命抄啓文臣親試。明日爲之。
정조 8년 · 강
有政。吏曹參判金夏材。參議趙鼎鎭進。
정조 8년 · 목
以尹塾爲都承旨。權儐爲持平。成鼎鎭爲正言。李福源單付左議政。金熤單付右議政。
정조 8년 · 강
推刑曹判書徐浩修。
정조 8년 · 목
刑曹啓言。昨年十二月輕囚放釋時。金元得等保放。而罪人金元得嚴問一次。安義縣定配押送。全成大懲勵放送。敎以。何不詳諒。誤定配所。卿卽推考。以稍實邑中。更定配所。草記以入。
정조 8년 · 강
判下秋曹擊錚人原情覆啓。
정조 8년 · 목
刑曹啓言。衛外擊錚人尹商鎭。依 先朝受敎。爲先放送。所供如此。請上裁。敎以。一邊之言。雖難盡信。以此原情觀之。其所訴似非無據。而旣曰導掌也差人也。則無論訟理是非。必是傷虛虐之事。分付該道道臣。親執嚴査。各具意見。竝與文案詳細條列狀聞。以待處分焉。導掌稱名漢。下送本道。以爲訊覈之地。近來外道査啓。每患遲滯。如是之際。獄老生奸。此後自本曹另加嚴飭。又以擊錚人鄭遇郁所供如此。請上裁。敎以。詳考文案。出意見論理議處。又以擊錚人尹道一。依 先朝受敎。爲先放送。所供如此。請上裁。敎以。議處。
정조 8년 · 강
命前判書李柱國敍用。
정조 8년 · 목
敎曰。飭已行矣。前判書李柱國敍用。
정조 8년 · 강
召見備堂及京畿監司沈頤之于誠正閣。
정조 8년 · 목
予曰。就議大臣。則諸議何如。備堂徐有隣曰。領相鄭存謙。則以爲海西雖有穀。決難輸送。湖西如忠州等處。似或便近。然亦難移送。若於穀還錢中某條劃給。則似好云。而銅一節。亦以爲貿置無妨云矣。右相金熤。則以爲海湖俱難容手云。而貿銅事。亦無異同。判府事徐命善之意。大體亦同。左相李福源。亦無他議。而貿銅事。則以爲賑廳如難獨辦。則與兵曹錢通同貿置。似好云矣。領府事金尙喆。則以爲老病昏憒。不敢參聞此等議論爲言。而與臣有所酬酢者矣。以爲勿論關東湖西。雖或稍多劃給。未爲不可云矣。判府事李徽之。則以爲欲移海西穀。則變通海船然後。方可議之云。他件竝無異同矣。予曰。卿等之意何如。有隣曰。昨日已爲陳達。而以錢區劃。似好矣。李在簡曰。穀物之難輸。旣如右所陳。以錢劃給之外。無他道矣。趙時俊曰。海西民戶。穀簿旣不能相當。船運他道之穀。又如彼其難。則錢條區劃之外。無他道矣。有隣曰。今番田米蔘錢及前劃下各項諸條。倂令從便作還。名曰賑恤廳補還。取耗分留等節。使賑廳主管。而此是別般惠澤。不虞之備。資益必多。雖値餉還停減之時。毋得循例混入於未捧之中。未捧守令。解由拘礙。亦依法典擧行事。出擧條請嚴飭。予曰。依爲之。予曰。湖西則當待該道伯報狀裁處。而尙無皁白。未知有何料量。而誠莫曉其故也。有隣曰。頃者有所往復於臣。而錢七八千兩。災減米一千石。欲爲請得云矣。時俊曰。今年有閏朔之故。尙無後時之慮。其意似欲觀來頭。徐徐爲之矣。予曰。道臣持重。豈不是美事。而歲前則謂以意在準捧還穀。不必爲騷動之擧。而正月以後。則所當專力於賑糶之方矣。雖有閏朔。當念麥秋前接濟之策。則尙無一啓之論列。豈非泄泄之甚乎。有隣曰。似欲鎭定而然矣。予曰。雖出鎭定之計。然終有稽緩之嘆。二月將半之後。始請區劃。則朝家亦何以準許於一啓乎。且念有限之穀物。旣已先劃於他道。則又安有波及湖西之物乎。有隣曰。湖民或以漁采料賴者。民情不甚遑汲故也。似非全無料量而然矣。予曰。鑄錢之事。雖欲更加商確。而目下錢荒特甚。發賣之穀。都民以其無錢。不得買食云。鑄役雖難猝議。貿銅一節。及今議定。貿銅後當儲置何處耶。有隣曰。當置於出錢之司矣。予曰。當限幾許斤耶。有隣曰。銅價則當限十萬兩而。一稱之價則當爲七千兩矣。予曰。貿銅之議。工判力之。果能監董其貿遷之節。料量於儲蓄之方耶。時俊曰。救荒之要。莫先於散錢。散錢之時。不可以白給。故臣意以爲不可不從速貿銅。留待鑄錢之時矣。予曰。若欲貿銅。則賑廳所儲之錢。可無不足之患乎。有隣曰。賑廳見存之錢。只是三萬餘兩。雖以關西賑穀發賣之錢。竝入其中。猶不滿十萬之數。故左相之議。則欲與兵曹竝力貿銅矣。予曰。兵曹遺在之數。幾年董飭。僅能彌縫。則今不可更爲着手於莫重之軍需。而況昨年因關西穀三萬石貿置。旣用本曹錢九萬兩。本曹封不動留儲餘數。只是七萬兩。今欲以貿銅條。七萬兩劃出。則不足之數。爲三萬兩。左相言。似未思及似此委折。領府事議中。以均賑廳中錢邊有裕處。優數許貸。以爲生穀之方云者。甚有意見。有司之臣。雖以出給錢貨爲持難。此則不然。旣非白給。旅作穀物。則兩年發賣。穀儲枵然。及今鳩穀。散置列邑。猶賢乎以錢畜積。徒見其貫杇之爲無用也。予曰。今夜召見。爲楊牧擧條事也。卿見其擧條乎。京畿監司沈頤之曰。擧條則臣未及見。而楊州之民多穀少。最於一道。設賑分還。俱爲難堪。故該牧使曾以請得京廳錢穀之意。有所往復於臣矣。今果奏達於前席矣。予曰。所謂京廳。穀則盡歸於發賣。錢則將入於貿銅。又豈有分俵圻邑之資乎。昨年劃給賑資之不足。爲幾許乎。頤之曰。三十六邑。俱爲不足。楊州則未能的知矣。予曰。楊州不足之數。二千石云矣。頤之曰。摠廳保還請得之數。殆近五萬兩錢。故道內各邑。略略排巡作還爲計。而大體不足之處。楊州與水原爲最矣。本道前例。亦有請得京廳穀物之事。而甲戌則爲三千石。丙子丁丑則或二千石。或一千石矣。予曰。然乎。當有商量區劃之道矣。又曰。今年畿伯善捧還穀云。甚可嘉尙。此是操縱得宜之致。都數幾何。而今捧幾許耶。頤之曰。二十三萬六千石內。未捧爲四千石許矣。予曰。何以能如是多捧乎。頤之曰。俱是諸邑守令之力。且三分減一之故。民亦善納矣。有隣曰。是災邑守令擇差之效矣。予曰。雖弩末之勢。嶺東九郡。太不成說矣。有隣曰。七千石之內。僅捧一百餘石。甚爲非矣。予曰。災邑守令。不難遞來。故有此弊耳。如前杆城守。似是故避者矣。有隣曰。然矣。而有親病之故。終至遞改矣。予曰。甚爲非矣。此等之人。不可不少有懲勵矣。予曰。方與備堂商議漁鹽船稅之弊矣。畿內則何如耶。頤之曰。與他處無異矣。予曰若使道臣主管則何如。頤之曰。不敢的對其利害矣。予曰。所謂鹽稅云者。稅田耶。稅盆耶。頤之曰。鹽稅觀其場土之豐薄。分等定稅矣。有隣曰。徵稅於盆矣。予曰。不然矣。鹽盆之稅。亦隨場之豐薄膏瘠。定其稅額。蓋土盆以鹽田應稅故耳。土盆設令破缺。摘奸其鹽田陳廢。然後許頉。惟鐵盆不然矣。予曰。均廳事目中。選武布事。漸不成說。近則無以喪懸頉者乎。畿內則何如。頤之曰。近以倫紀嚴禁。故其弊漸少矣。予曰。軍門之有害於民多矣。若無一軍則惠廳亦可復故矣。予曰。楊州事。就議大臣稟處。
정조 8년 · 강
命關東分還加請錢穀劃給。僧番錢。依摠廳例擧行。
정조 8년 · 목
敎曰。關東伯以嶺東分還穀。將不免絶巡。聞有加請錢穀之擧。才令有司堂上就議時原任大臣。諸議皆以爲不可準請許施。然則先給此數。仍又另飭道伯。姑先略綽排比。猶勝於靳持。惠廳所關嶺西蔘價錢已貸外餘數。勿論未上納已上納。全數劃給本道。以爲分還之需。數過萬金。則在本道。爲貯粟之方。在惠廳。爲生穀之計。未必不爲兩便。依此施行之意分付。加請穀物。旣過萬包。而只以錢條加劃。事面誠有不可。聞大同條田米當納爲千石零云。此亦留作還需事。一體分付。向因備局草記。摠廳屬僧番錢。尤甚邑蕩減。之次稍實邑。許令留作還賑之資矣。更思守廳不可異同。之次稍實邑僧番錢。依摠廳例擧行。將此傳敎。自廟堂竝卽仔細論理。行會該道。
정조 8년 · 강
備局以監賑使李在學前劃穀入送狀覆啓。
정조 8년 · 목
備邊司啓言。卽因監賑使李在學前劃穀二萬石中一萬五千石。爲先裝發。刻期入送。其餘五千石。更待往復。臨時輸送事狀啓。有令廟堂論理稟處之命矣。日前已因監賑使狀啓。以其不可失信於北民。無或防塞。準數入送事草記蒙允。發關嚴飭於該道道臣矣。今此監賑使鱗次輸送之論。亦足爲酌量方便。到今尤不可相持。已輸送八千石外七千石。罔夜輸送。其餘五千石輸送。則更待監賑使臨時往復。從便擧行。此後無敢以北運一事。更爲煩聞朝廷。大損事面之意。請另加申飭於咸鏡監司處。允之。
정조 8년 · 강
命開市完畢。撰出回咨。轉送北京。
정조 8년 · 목
備邊司啓言。會寧慶源開市。旣已完畢。令承文院撰出回咨。定禁撥下送灣府。轉給鳳城將。請轉送北京。允之。
정조 8년 · 강
來三月初十日。　大報壇親祭。省牲省器。命躬行。
정조 8년 · 목
因禮曹草記。敎以。謹當躬行。
정조 8년 · 강
戶曹以　璿源殿東翼閣修改吉日推擇啓。
정조 8년 · 목
該曹啓言。　璿源殿東翼閣兩漏處修改吉日。令日官推擇。則今月十八日爲吉云。請以此日擧行。允之。
정조 8년 · 강
命左尹李崇祜呈辭。還出給。
정조 8년 · 목
因左尹李崇祜初度呈辭。敎以。發賣未畢。雖是亞堂。不可徑遞。此呈辭勿施。還出給。限畢發賣。本府堂上呈辭。切勿呼望。
정조 8년 · 강
召見奉審閣臣徐有防及輪對官于誠正閣。
정조 8년 · 목
慶基殿奉審後入來也。
정조 8년 · 강
慶基殿儀仗。命卜日修改。
정조 8년 · 목
敎曰。今聞奉審回奏之言。　慶基殿儀仗中。多有渝色物件云。斯速卜日修改日子狀聞。告由　香祝。以爲及期下送之地事。下諭于全羅監司處。
정조 8년 · 강
眞殿行閣修改。命依昨秋例。
정조 8년 · 목
敎曰。十八日　眞殿行閣修改時。依昨秋例。各該曹堂郞待令事分付。
정조 8년 · 강
命遣吏郞。摘奸諸執事淸齋。
정조 8년 · 목
東南　關王廟纛所祭。在再明也。
정조 8년 · 강
召見承旨趙尙鎭。平安監司鄭民始于觀物軒。
정조 8년 · 목
予曰。爾之自海遞來不久。道內民籍穀多寡何如。尙鎭曰。道內穀簿。以臣來時計之。則都數爲累十萬石。而還穀民有願不願矣。大抵穀簿。山郡過多。而沿海太少。穀亦不能精實矣。予謂民始曰。本道昨年能免凶。民情何如耶。民始對曰。本道事情。未及詳知矣。予曰。今春頗寒。日氣不調。果不有妨於民事乎。民始曰。今年節候旣晩。春耕尙遠。日氣之寒。似不至有害矣。
정조 8년 · 강
命文臣製述。以十七日爲之。
정조 8년 · 강
命湖西運穀裝發形止申飭。
정조 8년 · 목
敎曰。湖西運穀裝發形止。督運御史狀聞來到已久。而過境形止。尙不登聞。近來湖南事稽忽如是矣。令廟堂申飭。仍以愼風看護。着意指路之意。一體措辭嚴飭。
정조 8년 · 강
有政。吏曹判書徐有隣進。
정조 8년 · 목
以金思穆爲大司諫。兪岳柱爲獻納。崔守魯爲正言。李兼彬爲修撰。金履信爲尙州牧使。
정조 8년 · 목
載人以湖西移轉穀發送事馳啓。敎以。湖西運送二萬五千石穀物。準數裝載。業已發船云。言念民事。極爲多幸。愼風看護之意。才令嚴飭湖南。而爾則今已竣事。復命當在何間。船隻過本道境後。卽爲上來之意回諭。
정조 8년 · 강
命楊州賑穀。以錢付下。
정조 8년 · 목
備邊司啓言。　奎章閣提學金鍾秀所啓。以爲楊州穀少民多。排巡無路。民情遑急。賑穀物與錢。參商劃下本道。以爲分俵於排巡不足之邑事。下詢廟堂處之爲辭矣。賑廳穀物之劃付本道。雖有己例。昨秋惠廳米條之留錢換給。殆過萬包。且當兩年發賣之時。本廳事勢。亦甚可悶。而第念閣臣適出畿邑。爲本道民事。有此啓請。民事之遑急。尤可推知。不可以前已優劃。有所靳持。往復惠堂。細加酌量。以賑廳米一千石。劃付本道。使之分俵於最不足邑。俾無絕巡之患。而米儲旣已枵然。以錢代下之意。一體請分付該廳。敎以。一千之數。果無不足之慮乎。近於兩年發賣之餘。所收錢貸。徒然充溢。無生穀之方。且聞錢荒日甚。民間之借貸無路。及今散錢。待秋鳩穀。未必不爲公私兩便之道。然卿之所請。必有料量。依此草記施行。
정조 8년 · 강
命明日朴諭善家致祭。閣臣進去。
정조 8년 · 목
敎曰。明日朴諭善家致祭時。依南奉朝賀致祭時例。閣臣進去。而檢校直閣徐龍輔進去。
정조 8년 · 강
遣承旨詣受　香所。奉審摘奸。
정조 8년 · 목
東南　關王廟纛所祭。在明日也。
정조 8년 · 강
召見平安監司鄭民始于觀物軒。
정조 8년 · 목
辭陛也。○予謂民始曰。卿今遠離。予心不勝悵然矣。民始曰。臣當遠行。下懷倍切象魏之戀矣。予曰。卿勿以遠離爲念。須下去着力奉公可也。
정조 8년 · 강
校理權以綱上疏乞遞。仍陳勉。賜批。